## NODARBINĀTĪBAS VALSTS AĢENTŪRA

## Iepirkums 9.panta kārtībā

**“Žalūziju iegāde un remonts”**

(Iepirkuma identifikācijas numurs – NVA 2017/19)

IEPIRKUMA KOMISIJAS SĒDES PROTOKOLS Nr.5

2017.gada 11.septembrī

K. Valdemāra ielā 38 k-1, Rīgā

**Darba kārtība:**

Iepirkuma “Žalūziju iegāde un remonts”, iepirkuma identifikācijas numurs – NVA 2017/19, SIA “Lauresta LV” skaidrojuma izvērtēšana un iesniegto piedāvājumu tālāka vērtēšana.

**Sēdē piedalās:**

Iepirkuma komisija (turpmāk – Komisija) izveidota ar pasūtītāja – Nodarbinātības valsts aģentūras (turpmāk – NVA) 2017.gada 26.jūnija rīkojumu Nr.151 “Par iepirkuma komisijas izveidi”.

Komisijas priekšsēdētājs: M.Rūtentāle.

Komisijas locekļi: A.Zaļūksnis,

T.Hohlova,

G.Čiževska.

Komisijas sēdi vada: M.Rūtentāle.

Protokolē: A.Zaļūksnis.

**Sēdes norise:**

1. M.Rūtentāle informē komisijas locekļus, ka 2017.gada 22.augustā no SIA “Lauresta LV” tika saņemta pieprasītā informācija atbilstoši Komisijas 2017.gada 14.augusta sēdē nolemtajam.
2. Atbilstoši Komisijas lūgumam, SIA “Lauresta LV” ir sniegusi skaidrojumu par piedāvātās cenas veidošanos ņemot vērā dažādās izmaksas, kas ietekmē pakalpojuma sniegšanu, kā arī ir iesniedza atsauksmes vēstuli no AS “Satiksme loģistika”, kurā norādīts, ka SIA “Lauresta LV” ir veikusi žalūziju izgatavošanas, montāžas, remonta, nomaiņas un utilizācijas darbus.
3. Komisija pārbauda vai SIA “Lauresta LV” iesniegtais tehniskais piedāvājums atbilst tehniskās specifikācijas prasībām un konstatē, ka iesniegtais tehniskais piedāvājums ir atbilstošs.
4. Komisija vērtē pretendenta atbilstību nolikuma III sadaļā “Nosacījumi pretendenta dalībai iepirkumā un iesniedzamie dokumenti” izvirzītajām kvalifikācijas prasībām, kā arī to, vai ir iesniegti visi nolikuma 20.punkta apakšpunktos norādītie dokumenti. Komisija konstatē, ka SIA “Lauresta LV” ir iesniegusi nolikuma 20.punkta apakšpunktā norādītos dokumentus, t.i., ir pievienota pretendenta pieredzes apraksts kurā norādīti trīs komersanti, kuriem pēdējo trīs gadu laikā ir veikti piegādes, remontu un žalūziju utilizācijas darbus, tajā skaitā viena pasūtītāja līguma ietvaros piegāde notikusi ārpus Rīgas administratīvās teritorijas. Pievienota pozitīva atsauksmes, no kurām ir secināma pieredze nolikuma 19.3.apakšpunktā noteiktajā apjomā.
5. Atbilstoši nolikuma 28.punktam, Komisija, Elektronisko iepirkumu sistēmas datu bāzē, veic SIA “Lauresta LV” atbilstības pārbaudi saskaņā ar Publiskā iepirkuma likuma 9. panta astotajā daļā noteikto, ievērojot Publiskā iepirkuma likuma 9. panta devītajā, desmitajā, vienpadsmitajā un divpadsmitajā daļā noteikto kārtību, un pārbauda vai pretendentam, kuram būtu piešķiramas līguma slēgšanas tiesības nav nodokļu (nodevu) parādi, kas kopsummā pārsniedz 150,00 *euro* dienā, kad pieņemts lēmums par iespējamu iepirkuma līguma slēgšanas tiesību piešķiršanu, t.i., 2017.gada 11.septembrī. Komisija konstatē, ka uz pretendentu neattiecas Publiskā iepirkuma likuma 9. panta astotajā daļā noteiktie izslēgšanas nosacījumi (2.pielikums).
6. Komisija nolemj piešķirt līguma slēgšanas tiesības SIA “Lauresta LV”, jo iesniegtais piedāvājums ir ar viszemāko piedāvāto cenu summu par vienu žalūzijas kvadrātmetru.
7. Komisija nolemj nepiešķirt līguma slēgšanas tiesības:
   1. SIA “BS Elite”, jo netika saņemts skaidrojums par piedāvājumu, kā arī piedāvājuma cenas veidošanās sastāvdaļām, tādējādi iesniegtais piedāvājums noraidīts kā nepamatoti lēts atbilstoši Publisko iepirkumu likuma 53.panta ceturtajai daļai;
   2. SIA “WWW.Žaluzi.EU”, neiesniedza Komisijai precizētu skaidrojumu par piedāvājumu, kā arī cenas veidošanās sastāvdaļām, tādējādi iesniegtais piedāvājums noraidīts kā nepamatoti lēts atbilstoši Publisko iepirkumu likuma 53.panta ceturtajai daļai;
   3. SIA “Sun Control”, jo iesniegtais piedāvājums netika atzīts par saimnieciski izdevīgāko, t.i., nebija ar viszemāko piedāvāto cenu summu par vienu žalūzijas kvadrātmetru.
8. Komisija uzdod A.Zaļūksnim:
   1. trīs darbdienu laikā pēc lēmuma pieņemšanas, informēt pretendentus par iepirkuma rezultātiem un publicēt NVA mājas lapā protokolu (bez pielikumiem);
   2. desmit darbdienu laikā sagatavot un publikāciju vadības sistēmā publicēt informatīvu paziņojumu par noslēgto līgumu, kā arī publicēt noslēgto līgumu NVA mājas lapā.

Protokola pielikumā:

1. SIA “Lauresta LV” 2017.gada 22.augsta vēstule ar pielikumiem uz trīs lapām.
2. Izdrukas no Elektronisko iepirkumu sistēmas datu bāzes uz trīs lapām.

M.Rūtentāle \_\_\_\_\_\_\_\_\_\_\_\_\_\_\_\_\_\_\_\_

A.Zaļūksnis \_\_\_\_\_\_\_\_\_\_\_\_\_\_\_\_\_\_\_\_

G.Čiževska \_\_\_\_\_\_\_\_\_\_\_\_\_\_\_\_\_\_\_\_

T.Hohlova \_\_\_\_\_\_\_\_\_\_\_\_\_\_\_\_\_\_\_\_

Protokolētājs: A.Zaļūksnis\_\_\_\_\_\_\_\_\_\_\_\_\_\_